ปตท.สผ.เซ็นร่วมทุนพม่า
บริษัทปตท.สำรวจและผลิตปิโตรเลียมลงนามในสัญญาร่วมทุน ในโครงการพม่าซอติก้า
10 ม.ค. 2555

บริษัทปตท.สำรวจและผลิตปิโตรเลียมลงนามในสัญญาร่วมทุน ในโครงการพม่าซอติก้า
บริษัทปตท.สำรวจและผลิตปิโตรเลียม(ปตท.สผ.) เปิดเผยว่า  ในวันที่ 5 ม.ค. 2555 บริษัทฯ ได้มีการลงนามในสัญญาร่วมทุน ในโครงการพม่าซอติก้า ร่วมกับ Myanmar Oil and Gas Enterprise (MOGE)
นอกจากนี้บริษัท ฯได้ประมาณการรายจ่ายลงทุน และรายจ่ายดำเนินงาน ในช่วง 5ปี( 2555 – 2559 )รวมเป็นเงินทั้งสิ้นประมาณ 19,624 ล้านเหรียญสหรัฐ หรือเป็นเงินประมาณ608,344  ล้านบาทซึ่งมีการปรับปรุงเพื่อให้สอดคล้องกับกลยุทธ์ในการดำเนินธุรกิจ และแผนงานล่าสุด ปัจจุบันบริษัทมีโครงการทั้งหมด 41 โครงการ โดยประกอบด้วยโครงการที่อยู่ในระหว่างการผลิต 20 โครงการ ระยะพัฒนา 2 โครงการ และระยะสำรวจ 19 โครงการ ทั้งนี้ในปี2555 บริษัทจะมีรายจ่ายลงทุนประมาณ 3,597 ล้านเหรียญสหรัฐ 
รายจ่ายดำเนินงาน 1,571 ล้านเหรียญสหรัฐ ส่วนปี 2556 มีรายจ่ายลงทุนจำนวน 2,732 ล้านเหรียญสหรัฐ รายจ่ายดำเนินงาน 1,397ล้านเหรียญสหรัฐปี 2557 มีรายจ่ายลงทุนจำนวน1,822 ล้านเหรียญสหรัฐ รายจ่ายดำเนินงาน 1,473 ล้านเหรียญสหรัฐ  ปี  2558  มีรายจ่ายลงทุน1,957 ล้านเหรียญสหรัฐ  รายจ่ายดำเนินงาน 1,522ปี  2559 มีรายจ่ายลงทุน 1,806 ล้านเหรียญสหรัฐ ราย่จายดำเนินงาน1,747 ล้านเหรียญสหรัฐ
ทั้งนี้ รายจ่ายลงทุนดังกล่าวยังไม่รวมประมาณการเงินลงทุนที่บริษัทฯ อาจต้องใช้เพิ่มสำหรับโอกาสทางธุรกิจ
ด้านประมาณการรายจ่ายของ ปตท.สผ. ในปี 2555 จำนวน 5,168 ล้านเหรียญสหรัฐส่วนใหญ่เป็นรายจ่ายสำหรับกิจกรรมการผลิต เพื่อรักษาระดับการผลิตสูงสุด โดยมีโครงการหลักที่ส าคัญได้แก่โครงการเอส 1 โครงการบงกช โครงการอาทิตย์ และ โครงการ แคนาดา ออยล์ แซนด์ เคเคดีกิจกรรมพัฒนา เพื่อเพิ่มปริมาณการผลิตจากแหล่งปิโตรเลียมใหม่ โดยมีโครงการหลักที่สำคัญได้แก่ โครงการบงกชส่วนเพิ่ม (แหล่งบงกชใต้) และโครงการพีทีทีอีพี ออสตราเลเชีย (แหล่งมอนทารา) ซึ่งคาดว่าจะเริ่มผลิตได้ภายในปี 2555, โครงการพม่าซอติก้า ซึ่งคาดว่าจะเริ่มผลิตได้ในสิ้นปี 2556 และโครงการแอลจีเรีย 433a &amp; 416b ซึ่งคาดว่าจะเริ่มผลิตได้ภายในปี 2557
กิจกรรมสำรวจเพื่อค้นหาแหล่งปิโตรเลียมใหม่ที่มีศักยภาพที่จะนำมาพัฒนาในเชิงพาณิชย์ โดยมีโครงการหลักที่สำคัญได้แก่ โครงการพม่าเอ็ม 3 และเอ็ม 11 และ โครงการพีทีทีอีพี ออสตราเลเชีย (แหล่งแคช/เมเปิล)
ขณะเดียวกันปตท.สผ. คาดการณ์ตัวเลขประมาณการขายปิโตรเลียมเฉลี่ยต่อวัน (จากโครงการปัจจุบัน)ในช่วง 5 ปี คือปี  2555 จำนวน284 พันบาร์เรลเทียบเท่าน้ำมันดิบต่อวัน ปี  2556 จำนวน 330 พันบาร์เรลเทียบเท่าน้ำมันดิบต่อวัน  ปี  2557  จำนวน 345  พันบาร์เรลเทียบเท่าน้ำมันดิบต่อวัน  ปี 2558 จำนวน 326 พันบาร์เรลเทียบเท่าน้ำมันดิบต่อวัน  และปี  2559   จำนวน324 พันบาร์เรลเทียบเท่าน้ำมันดิบต่อวัน